ΠΕΡΙΕΧΟΜΕΝΑ
ΑΠΟΦΑΣΕΙΣ
Καθιέρωση καθημερινής λειτουργίας, καθώς και
λειτουργίας κατά τις Κυριακές και εξαιρέσιμες
ημέρες, έως τις 22:00 μ.μ., της Διεύθυνσης Αναπτυξιακού Προγραμματισμού της Περιφέρειας
Ηπείρου, για το έτος 2025.
Συμπλήρωση της υπ’ αρ. 79656/11.09.2023
(Β’  5547) απόφασης του Γραμματέα της Αποκεντρωμένης Διοίκησης Πελοποννήσου Δυτικής
Ελλάδας και Ιονίου, περί καθορισμού ωραρίου εργασίας των υπηρεσιών του Δήμου Πατρέων - Εξαί-
ρεση από την εφαρμογή της πενθήμερης εργασίας.
Καθιέρωση υπερωριακής απασχόλησης με αμοιβή κατά τις απογευματινές ώρες για το προσωπι-
κό του Τμήματος Κτηνιατρικής ΔΑΟΚ Π.Ε. Άρτας
για το Α’ εξάμηνο 2025.
Καθιέρωση υπερωριακής (απογευματινής) εργασίας κατά τις εργάσιμες, ημέρες του έτους για το
προσωπικό της Διεύθυνσης Τεχνικών Έργων της
Περιφερειακής Ενότητας Λευκάδας της Περιφέρειας Ιονίων Νήσων για το α’ και β’ εξάμηνο του
έτους 2025.
Έγκριση χορήγησης υπερωριών έτους 2025 σε
υπαλλήλους του Δήμου Νοτίου Πηλίου.
Καθιέρωση υπερωριακής εργασίας με αποζημίωση,
καθ’ υπέρβαση του υποχρεωτικού ωραρίου, υπαλλήλων του Δήμου Φολεγάνδρου, για το έτος 2025.
ΑΠΟΦΑΣΕΙΣ
Αριθμ. 3225
(1)
Καθιέρωση καθημερινής λειτουργίας, καθώς και
λειτουργίας κατά τις Κυριακές και εξαιρέσιμες
ημέρες, έως τις 22:00 μ.μ., της Διεύθυνσης Αναπτυξιακού Προγραμματισμού της Περιφέρειας
Ηπείρου, για το έτος 2025.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τον ν. 4555/2018 «Μεταρρύθμιση του θεσμικού
πλαισίου της Τοπικής Αυτοδιοίκησης - Εμβάθυνση της
Δημοκρατίας - Ενίσχυση της Συμμετοχής - Βελτίωση της
οικονομικής και αναπτυξιακής λειτουργίας των Ο.Τ.Α.
[Πρόγραμμα «ΚΛΕΙΣΘΕΝΗΣ Ι»] - Ρυθμίσεις για τον εκσυγχρονισμό του πλαισίου οργάνωσης και λειτουργίας
των ΦΟΔΣΑ - Ρυθμίσεις για την αποτελεσματικότερη,
ταχύτερη και ενιαία άσκηση των αρμοδιοτήτων σχετικά
με την απονομή ιθαγένειας και την πολιτογράφηση - Λοιπές διατάξεις αρμοδιότητας Υπουργείου Εσωτερικών και
άλλες διατάξεις» (Α’ 133).
2. Το άρθρο 280 παρ. Ι του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» (Α’ 87).
3. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α’ 107).
4. Το π.δ. 141/2010 «Οργανισμός της Αποκεντρωμένης Διοίκησης Ηπείρου - Δυτικής Μακεδονίας» (Α’ 234),
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
11 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 494
12.02.2025 11:17:44
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 494/11.02.2025
όπως τροποποιήθηκε με το άρθρο 92 του ν. 4446/2016
«Πτωχευτικός Κώδικας, Διοικητική Δικαιοσύνη, ΤέληΠαράβολα, Οικειοθελής αποκάλυψη φορολογητέας
ύλης παρελθόντων ετών, Ηλεκτρονικές συναλλαγές,
Τροποποιήσεις του ν. 4270/2014 και λοιπές διατάξεις»
(Α’ 240).
5. Το άρθρο 28 του ν. 4325/2015 «Εκδημοκρατισμός
της Διοίκησης - Καταπολέμηση Γραφειοκρατίας και Ηλεκτρονική Διακυβέρνηση. Αποκατάσταση αδικιών και άλ-
λες διατάξεις» (Α’ 47).
6. Το άρθρο 24 του ν. 4368/2016 «Μέτρα για την επιτάχυνση του κυβερνητικού έργου και άλλες διατάξεις» (Α’ 21).
7. Τον ν. 4954/2022 «Συμπληρωματικά μέτρα για την
εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου και του Συμβουλίου σχετικά με την
Ευρωπαϊκή Πρωτοβουλία Πολιτών και του Εκτελεστικού
Κανονισμού (ΕΕ) 2019/1799 της Επιτροπής για τη θέσπιση τεχνικών προδιαγραφών για τα επιμέρους επιγραμμι-
κά συστήματα συγκέντρωσης. Διατάξεις σχετικές με την
εκλογική διαδικασία και τον έλεγχο εσόδων και δαπανών
κομμάτων, συνασπισμών και υποψηφίων βουλευτών και
αιρετών. Λοιπές επείγουσες διατάξεις» (Α’ 136).
8. Την υπ’ αρ. 86779/2022 απόφαση του Υπουργού
Εσωτερικών «Διορισμός του Σεραφείμ Λιάπη του Γεωργίου, στη θέση του μετακλητού Γραμματέα Αποκε-
ντρωμένης Διοίκησης Ηπείρου-Δυτικής Μακεδονίας»
(Υ.Ο.Δ.Δ. 1183).
9. Την υπ’ αρ. 3394/24-01-2023 απόφαση του Γραμματέα Αποκεντρωμένης Διοίκησης Ηπείρου - Δυτικής
Μακεδονίας «Παροχή εξουσιοδότησης υπογραφής
διοικητικών πράξεων και εγγράφων ’’Με εντολή Γραμματέα Αποκεντρωμένης Διοίκησης Ηπείρου - Δυτικής
Μακεδονίας’’ στον Προϊστάμενο της Γενικής Διεύθυνσης
Εσωτερικής Λειτουργίας, στον Προϊστάμενο της Διεύθυνσης Διοίκησης καθώς και στους Προϊσταμένους των
Τμημάτων αυτής» ((Β’ 412, Α.Δ.Α. ΩΧΧΚΟΡ1Γ-ΥΔΦ).
10. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005,
Α΄ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 (Α’  133).
11. Την παρ. 1 του άρθρου 45 του ν. 4071/2012 «Ρυθμίσεις για την τοπική ανάπτυξη, την αυτοδιοίκηση και
την αποκεντρωμένη διοίκηση Ενσωμάτωση Οδηγίας
2009/50/ΕΚ» (Α’ 85).
12. Την παρ. 6 του άρθρου 1 του ν. 1157/1981 «Περί
κυρώσεως της από 29 Δεκ. 1980 Π.Ν.Π. του Προέδρου
της Δημοκρατίας ’’περί καθιερώσεως πενθημέρου εβδομάδος εργασίας, των δημοσίων εν γένει υπηρεσιών και
ρυθμίσεως συναφών θεμάτων’’ και τροποποιήσεως διατάξεων ταύτης» (Α’ 126).
13. Την περ. γ της παρ. 2 του άρθρου 1 της υπό στοιχεία ΔΙΑΔΠ/Γ2γ/οικ./1692/27-06-2006 υπουργικής από-
φασης «Καθιέρωση ωρών προσέλευσης και αποχώρησης των υπαλλήλων των δημοσίων υπηρεσιών και των
Ν.Π.Δ.Δ.» (Β’ 769).
14. Την υπό στοιχεία ΔΙΑΔΠ/Γ2γ/4595/ 21-02-2007
υπουργική απόφαση «Μεταβίβαση στους Γενικούς
Γραμματείς Περιφερειών της αρμοδιότητας για τον καθορισμό του ωραρίου εργασίας σε 24ωρη βάση, καθώς
και κατά τις Κυριακές και εξαιρέσιμες ημέρες, των υπαλλήλων που εργάζονται στις ελεγκτικές υπηρεσίες των
Νομαρχιακών Αυτοδιοικήσεων» (B’ 293).
15. Το υπ’ αρ. 8503/138/20-01-2025 έγγραφο της Περιφέρειας Ηπείρου, με τα συνημμένα του.
16. Την υπό στοιχεία ΔΑΠ/7567/196/16-01-2025 βεβαίωση της Διεύθυνσης Αναπτυξιακού Προγραμματισμού
της Περιφέρειας Ηπείρου περί ύπαρξης σχετικής πίστωσης στον προϋπολογισμό οικ. έτους 2025.
17. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ, αποφασίζουμε:
Εγκρίνουμε την καθιέρωση καθημερινής λειτουργίας,
καθώς και λειτουργίας κατά τις Κυριακές και εξαιρέσιμες
ημέρες, έως τις 22:00 μ.μ., της Διεύθυνσης Αναπτυξιακού
Προγραμματισμού της Περιφέρειας Ηπείρου, για το έτος
2025, λόγω της ιδιοτυπίας των συνθηκών λειτουργίας και
των αυξημένων αναγκών της, όπως ο μεγάλος αριθμός
των ευρωπαϊκών Προγραμμάτων, των Προγραμμάτων
ΕΣΠΑ, για τα οποία έχει οριστεί ως Ενδιάμεσος Φορέας Διαχείρισης (ΕΦΔ) και του αναπτυξιακού νόμου που
διαχειρίζεται, σε συνδυασμό με τον υπέρογκο αριθμό
των υποβαλλόμενων επενδυτικών σχεδίων, τις αυστηρές προθεσμίες που τίθενται για την υλοποίησή τους,
τους στόχους απορρόφησης και τον ιδιαιτέρως μικρό
αριθμό των απασχολούμενων υπαλλήλων, καθώς και
λόγω των συνεχών ενδιάμεσων διαδικαστικών ενεργειών
(πληρότητες, τροποποιήσεις, διοικητικές επαληθεύσεις,
επιτόπιοι έλεγχοι, καταχωρήσεις στο ΠΣΚΕ, πιστοποιήσεις, εκταμιεύσεις, έλεγχοι μακροχρόνιων υποχρεώσεων,
εκθέσεις ελέγχου κ.λπ.) που πολλαπλασιάζουν τον ήδη
μεγάλο όγκο εργασίας, στον οποίο συμπεριλαμβάνεται και η συνεχής εξυπηρέτηση και ενημέρωση κοινού,
ωφελούμενων και συμβούλων, όπως αναφέρονται στο
υπ’ αρ. 7357/194/16-01-2025 έγγραφο της Περιφέρειας
Ηπείρου.
Με την υπό στοιχεία ΔΑΠ/7567/196/16-01-2025 βεβαίωση της Διεύθυνσης Αναπτυξιακού Προγραμματισμού
της Περιφέρειας Ηπείρου βεβαιώνεται η ύπαρξη πίστωσης ποσού 80.000,00 € για την κάλυψη της δαπάνης που
προκαλείται από την ανωτέρω λειτουργία της υπηρεσίας (σε βάρος των πιστώσεων του έργου ΣΑΕ 018/2
Περιφέρειας Ηπείρου με Κ.Α. 2011ΕΠ01820003 και τίτλο
«Δαπάνες εκτός έδρας κίνησης και οδοιπορικά έξοδα και
αμοιβές για ειδικές εργασίες» ως τμήμα των πιστώσεων
που έχουν προβλεφθεί για το σύνολο των πληρωμών
του ΠΤΑ Ηπείρου).
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 23 Ιανουαρίου 2025
Με εντολή Γραμματέα
Αποκεντρωμένης Διοίκησης
Ο Αναπληρωτής Προϊστάμενος
Γενικής Διεύθυνσης Εσωτερικής Λειτουργίας
ΕΥΑΓΓΕΛΟΣ ΓΑΛΑΝΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 494/11.02.2025
Αριθμ.  4833
(2)
Συμπλήρωση της υπ’ αρ. 79656/11.09.2023
(Β’ 5547) απόφασης του Γραμματέα της Αποκεντρωμένης Διοίκησης Πελοποννήσου Δυτικής
Ελλάδας και Ιονίου, περί καθορισμού ωραρίου
εργασίας των υπηρεσιών του Δήμου Πατρέων Εξαίρεση από την εφαρμογή της πενθήμερης ερ-
γασίας.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ
ΚΑΙ ΙΟΝΙΟΥ
Λαμβάνοντας υπόψη:
1. Τις διατάξεις:
i. Του άρθρου 280 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοί-
κησης - Πρόγραμμα Καλλικράτης» (Α’ 87),
ii. του π.δ. 139/2010 «Οργανισμός της Αποκεντρωμένης Διοίκησης Πελοποννήσου, Δυτικής Ελλάδας και
Ιονίου» (Α’ 232),
iii. των παρ. 3 και 6 του άρθρου 36, της παρ. 3 του
άρθρου 48 και της παρ. 2 του άρθρου 176 του Κώδικα
Καταστάσεως Προσωπικού Οργανισμών Τοπικής Αυτοδιοίκησης (ν. 3584/2007, Α’ 143),
iv. του άρθρου 90 του Κώδικα νομοθεσίας για την
Κυβέρνηση και τα Κυβερνητικά όργανα (π.δ. 63/2005,
Α’ 98) σε συνδυασμό με την περ. 22 του άρθρου 119 του
ν. 4622/2019 (Α΄ 133) για τον έλεγχο των δαπανών που
προκαλούν οι κανονιστικές διοικητικές πράξεις,
v. του άρθρου  90 του ν.  4727/2020 «Ψηφιακή Διακυβέρνηση (Ενσωμάτωση στην Ελληνική Νομοθε-
σία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184),
vi. των άρθρων 63 και 64 του ν. 4954/2022 (Α’ 136)
αναφορικά με τον Γραμματέα της Αποκεντρωμένης Διοίκησης και τις αρμοδιότητες του,
vii. της υπ’ αρ. 86782/19.12.2022 (ΥΟΔΔ 1183) απόφασης του Υπουργού Εσωτερικών περί διορισμού του
Δημήτριου Κατσαρού του Χαραλάμπους στη θέση του
μετακλητού Γραμματέα της Αποκεντρωμένης Διοίκησης
Πελοποννήσου, Δυτικής Ελλάδας και Ιονίου.
2. Την υπ’ αρ. 79656/11.09.2023 (Β’ 5547) απόφαση
του Γραμματέα της Αποκεντρωμένης Διοίκησης Πελοποννήσου Δυτικής Ελλάδας και Ιονίου, περί καθορισμού
ωραρίου εργασίας σε οργανικές μονάδες του Δήμου Πατρέων σε 12ωρη και 24ωρη βάση - Εξαίρεση από την
εφαρμογή της πενθήμερης εργασίας, όπως συμπληρώθηκε με την υπ’ αρ. 84842/26.09.2023 (Β’ 5742) και την
υπ’ αρ. 107743/01.12.2023 (Β’ 7095) απόφαση του ιδίου.
3. Την υπ’ αρ. 452/23.12.2024 απόφαση του Δημοτικού Συμβουλίου του Δήμου Πατρέων, αναφορικά με τη
συμπλήρωση της απόφασης περί καθορισμού ωραρίου
εργασίας σε οργανικές μονάδες του Δήμου Πατρέων,
την καθιέρωση 12ωρης λειτουργίας και εξαίρεση από
την εφαρμογή της πενθήμερης εργασίας.
4. Την υπ’ αρ. 18712/19.12.2024 βεβαίωση των Οικονομικών Υπηρεσιών του Δήμου Πατρέων.
5. Το γεγονός ότι, λόγω της ιδιαιτερότητας και της
ιδιοτυπίας των συνθηκών λειτουργίας σε χώρους εκδηλώσεων, στο Τμήμα Διοικητικής Μέριμνας της Διεύθυν-
σης Διοίκησης και Δημοτικής Κατάστασης του Δήμου
Πατρέων, απαιτείται η καθιέρωση 12ωρης λειτουργίας
σε δύο (2) βάρδιες τις εργάσιμες ημέρες από Δευτέρα
έως Παρασκευή, για όλο το έτος, καθώς και λειτουργία
τα Σάββατα, τις Κυριακές και εξαιρέσιμες ημέρες (αργίες)
προσωπικού καθαριότητας και κλητήρων.
6. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρησης στο ΕΜΔΔ-ΜΙΤΟΣ, αποφασίζουμε:
Εγκρίνουμε την υπ’ αρ. 452/23.12.2024 απόφαση του
Δημοτικού Συμβουλίου του Δήμου Πατρέων και συμπληρώνουμε την υπ’ αρ. 79656/11.09.2023 (Β’ 5547) από-
φαση του Γραμματέα της Αποκεντρωμένης Διοίκησης
Πελοποννήσου Δυτικής Ελλάδας και Ιονίου, όπως ισχύει,
περί καθορισμού ωραρίου εργασίας σε οργανικές μονάδες του Δήμου Πατρέων σε 12ωρη και 24ωρη βάση -
Εξαίρεση από την εφαρμογή της πενθήμερης εργασίας,
εισάγοντας νέες εξαιρέσεις ως εξής:
Επανακαθορίζεται συνολικά το ωράριο εργασίας και η
εξαίρεση από την εφαρμογή της πενθήμερης εργασίας,
για το Τμήμα Διοικητικής Μέριμνας της Διεύθυνσης Διοίκησης και Δημοτικής Κατάστασης του Δήμου Πατρέων.
Καθιερώνεται 12ωρο ωράριο λειτουργίας σε δύο (2)
βάρδιες τις εργάσιμες ημέρες από Δευτέρα έως Παρασκευή, για όλο το έτος, καθώς και λειτουργία τα Σάβ-
βατα, τις Κυριακές και εξαιρέσιμες ημέρες (αργίες) για:
α) την καθαριότητα εσωτερικών χώρων των δημοτικών
κτιρίων, του πολιτιστικού και συνεδριακού χώρου στην
Αγορά Αργύρη, των χώρων που πραγματοποιούνται πολιτιστικές εκδηλώσεις του πρώην Ν.Π.Δ.Δ. «Δημοτική
Βιβλιοθήκη-Πολιτιστικός Οργανισμός Δήμου Πατρέων»
(Παλαιά Σφαγεία κ.λπ.), των αθλητικών εγκαταστάσεων του Παμπελοποννησιακού Σταδίου β) την επίδοση
αποφάσεων του Ελεγκτικού Συνεδρίου, σύμφωνα με την
παρ. 3 του άρθρου 54 του ν. 4700/2020 (Α’ 127).
Το προσωπικού του Τμήματος, θα απασχολείται εντός
των νόμιμων ημερήσιων και εβδομαδιαίων ορίων απασχόλησης. Για την εργασία του Σαββάτου (ημέρα ανά-
παυσης) δεν θα χορηγείται αμοιβή, αλλά θα παρέχεται
αναπληρωματική ημέρα ανάπαυσης, σε άλλη εργάσιμη
ημέρα εντός της προσεχούς εβδομάδας, σύμφωνα με
τις υπηρεσιακές ανάγκες. Το προσωπικό του Τμήματος
που θα συμμετέχει στις ανωτέρω ρυθμίσεις κατά σχέση
εργασίας, κατηγορία, κλάδο και ειδικότητα έχει ως εξής:
Προσωπικό με σχέση εργασίας Δημοσίου Δικαίου
ΑΡΙΘΜΟΣ ΥΠΑΛΛΗΛΩΝ
ΚΑΤΗΓΟΡΙΑ
ΚΛΑΔΟΣ
ΕΙΔΙΚΟΤΗΤΑ
ΥΕ
ΠΡΟΣΩΠΙΚΟΥ ΚΑΘΑΡΙΟΤΗΤΑΣ
ΕΞΩΤΕΡΙΚΩΝ ΧΩΡΩΝ
ΠΡΟΣΩΠΙΚΟΥ ΚΑΘΑΡΙΟΤΗΤΑΣ
ΕΞΩΤΕΡΙΚΩΝ ΧΩΡΩΝ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 494/11.02.2025
ΥΕ
ΠΡΟΣΩΠΙΚΟΥ ΚΑΘΑΡΙΟΤΗΤΑΣ
ΕΣΩΤΕΡΙΚΩΝ ΧΩΡΩΝ
ΠΡΟΣΩΠΙΚΟΥ ΚΑΘΑΡΙΟΤΗΤΑΣ
ΕΣΩΤΕΡΙΚΩΝ ΧΩΡΩΝ
ΥΕ
ΕΠΙΜΕΛΗΤΩΝ - ΚΛΗΤΗΡΩΝ
ΚΛΗΤΗΡΩΝ
Προσωπικό με σχέση εργασίας Ιδιωτικού Δικαίου
ΑΡΙΘΜΟΣ ΥΠΑΛΛΗΛΩΝ
ΚΑΤΗΓΟΡΙΑ
ΚΛΑΔΟΣ
ΕΙΔΙΚΟΤΗΤΑ
ΥΕ
ΠΡΟΣΩΠΙΚΟΥ ΚΑΘΑΡΙΟΤΗΤΑΣ
ΕΣΩΤΕΡΙΚΩΝ ΧΩΡΩΝ
ΠΡΟΣΩΠΙΚΟΥ ΚΑΘΑΡΙΟΤΗΤΑΣ
ΕΣΩΤΕΡΙΚΩΝ ΧΩΡΩΝ
ΥΕ
ΕΠΙΜΕΛΗΤΩΝ - ΚΛΗΤΗΡΩΝ
ΚΛΗΤΗΡΩΝ
Η απασχόληση του συνόλου ή μέρους του ανωτέρω προσωπικού τα Σάββατα τις Κυριακές και εξαιρέσιμες ημέρες
(αργίες), καθορίζεται με ευθύνη της Δημοτικής Αρχής και του προϊσταμένου της Διεύθυνσης, με γνώμονα κάθε φορά
τις υπηρεσιακές ανάγκες, εντός των νόμιμων ημερήσιων και εβδομαδιαίων ορίων απασχόλησης.
Σύμφωνα με την υπ’ αρ. 18712/19.12.2024 βεβαίωση της οικονομικής υπηρεσίας του Δήμου Πατρέων, για την
κάλυψη της δαπάνης, ύψους 8.265,60 ευρώ, που δύναται να προκληθεί από τις ρυθμίσεις της υπ’ αρ. 452/23.12.2024
απόφασης του Δημοτικού Συμβουλίου του Δήμου Πατρέων, έχουν προβλεφθεί πιστώσεις στους ΚΑ 10.6012.00000
και στον ΚΑ 10.6022.00000 του προϋπολογισμού του Δήμου έτους 2025. Ανάλογες πιστώσεις θα προβλεφθούν για
τα επόμενα έτη στους προϋπολογισμούς του Δήμου Πατρέων.
Κατά τα λοιπά ισχύει η υπ’ αρ. 79656/11.09.2023 (Β’ 5547) απόφαση του Γραμματέα της Αποκεντρωμένης Διοίκησης
Πελοποννήσου Δυτικής Ελλάδας και Ιονίου, όπως έχει συμπληρωθεί με την υπ’ αρ. 84842/26-09-2023 (Β’ 5742) και
την υπ’ αρ. 107743/01.12.2023 (Β’ 7095) απόφαση του ιδίου.
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 22 Ιανουαρίου 2025
Ο Γραμματέας της Αποκεντρωμένης Διοίκησης
ΔΗΜΗΤΡΙΟΣ ΚΑΤΣΑΡΟΣ
Ι
Αριθμ. 464/8332
(3)
Καθιέρωση υπερωριακής απασχόλησης με αμοιβή κατά τις απογευματινές ώρες για το προσωπι-
κό του Τμήματος Κτηνιατρικής ΔΑΟΚ Π.Ε. Άρτας
για το Α’ εξάμηνο 2025.
Ο ΠΕΡΙΦΕΡΕΙΑΡΧΗΣ ΗΠΕΙΡΟΥ
Έχοντας υπόψη:
1. Το άρθρο 20 «Αποζημίωση για εργασία καθ’ υπέρβαση του υποχρεωτικού ωραρίου» του ν. 4354/2015 (Α΄ 176).
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
3. Το π.δ. 140/2010 «Οργανισμός της Περιφέρειας Ηπείρου» (Α’ 233).
4. Το άρθρο 20β του ν. 248/1914 «Περί οργανώσεως
της ζωοτεχνικής και Κτηνιατρικής Υπηρεσίας» (Α’ 110)
όπως προστέθηκε με το άρθρο 13 του ν. 2538/1997 «Τροποποίηση της κείμενης νομοθεσίας για τα γεωργικά και
κτηνιατρικά φάρμακα, ρύθμιση χρεών συνεταιριστικών
οργανώσεων και άλλες διατάξεις» (Α’ 242),
5. Την υπ’ αρ. 260918/14-01-2009 απόφαση του Υπουργού Αγροτικής Ανάπτυξης και Τροφίμων «Σχέδιο Αντιμε-
τώπισης έκτακτης ανάγκης για την καταπολέμηση της
Αφρικανικής Πανώλους των Χοίρων» (Β’ 75).
6. Την υπ’ αρ. 3951/3/20-09-2006 εγκύκλιο της Εισαγγελίας του Αρείου Πάγου, για τη διενέργεια ελέγχων σε
καταστήματα κτηνιατρικού ενδιαφέροντος και κατά τις
νυχτερινές ώρες.
7. Την υπ’ αρ. 11224/13-08-2019 απόφαση Περιφερειάρχη Ηπείρου για τον σχηματισμό Τοπικού Κέντρου
Ελέγχου για την αντιμετώπιση της ΑΠΧ με έδρα το
Τμήμα Κτηνιατρικής Π.Ε. Ιωαννίνων και τις έκτακτες
και αυξημένες υπηρεσιακές ανάγκες της Διεύθυνσης
Αγροτικής Οικονομίας και Κτηνιατρικής Π.Ε. Άρτας
για την αντιμετώπιση της αφρικανικής πανώλης των
χοίρων.
8. Την εφαρμογή των προγραμμάτων επιτήρησης και
ελέγχου ζωονόσων (επιζωοτία Οζώδους Δερματίτιδας,
Ευλογιά των αιγών και των προβάτων, Πανώλη μικρών
μηρυκαστικών), του προγράμματος επιτήρησης, ελέγχου
και εκρίζωσης ζωοανθρωπονόσων (Λύσσα, Βρουκέλλωση, Φυματίωση, Γρίπη των Πτηνών, Ιός του Δυτικού
Νείλου, Σπογγώδης Εγκεφαλοπάθεια των βοοειδών,
τρομώδης νόσος των αιγοπροβάτων).
9. Την υπ’ αρ. 3745/117/13-01-2025 βεβαίωση ύπαρξης
διαθέσιμης πίστωσης Διεύθυνσης Διοικητικού Οικονομικού Π.Ε. Άρτας της Περιφέρειας Ηπείρου.
10. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ- ΜΙΤΟΣ, αποφασίζουμε:
Εγκρίνουμε την καθιέρωση υπερωριακής εργασίας
του Τμήματος Κτηνιατρικής της ΔΑΟΚ Π.Ε. Άρτας πέραν
του κανονικού ωραρίου εργασίας τους (απογευματινή
απασχόληση) με αμοιβή για το Α’ εξάμηνο 2025 όπως
παρακάτω:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 494/11.02.2025
ΠΕΡΙΦΕΡΕΙΑ ΗΠΕΙΡΟΥ ΑΡΙΘΜΟΣ ΥΠΑΛΛΗΛΩΝ/ΩΡΕΣ
ΠΙΣΤΩΣΗ ΓΙΑ ΑΠΟΓΕΥΜΑΤΙΝΕΣ ΥΠΕΡΩΡΙΕΣ ΣΕ ΕΥΡΩ
Π.Ε. ΑΡΤΑΣ
5/600
3900 Ευρώ
Σε κάθε περίπτωση, οι ώρες απογευματινής απασχόλησης ανά υπάλληλο δεν θα υπερβαίνουν τις εκατόν είκοσι
(120) ώρες ανά εξάμηνο. Η δαπάνη που προκαλείται και που ανέρχεται στο ποσό (3.900 €) θα βαρύνει τον ΕΦ072
ΚΑΕ 0511.01 του προϋπολογισμού της Περιφέρειας Ηπείρου που αφορά την Περιφερειακή Ενότητα Άρτας.
Στη συνέχεια θα εκδοθεί απόφαση συγκρότησης, στην οποία θα αναφέρονται ονομαστικά οι συμμετέχοντες υπάλληλοι,το αντικείμενο απασχόλησης,το χρονικό διάστημα καθώς και οι κατά μήνα ώρες απασχόλησης για τον καθένα.
Για την υπερωριακή εργασία θα τηρείται ξεχωριστό δελτίο παρουσίας των υπαλλήλων,στο οποίο θα αναγράφεται
η ώρα έναρξης και η ώρα αποχώρησης.
Ο Διευθυντής της ΔΑΟΚ Π.Ε. ΆΡΤΑΣ θα βεβαιώνει την υπερωριακή απασχόληση των υπαλλήλων.
Η απόφαση αυτή να δημοσιευθεί στην Εφημερίδα της Κυβερνήσεως.
Άρτα, 15 Ιανουαρίου 2025
Ο Περιφερειάρχης
ΑΛΕΞΑΝΔΡΟΣ ΚΑΧΡΙΜΑΝΗΣ
Ι
Αριθμ. 101062/14999/2024
(4)
Καθιέρωση υπερωριακής (απογευματινής) εργασίας κατά τις εργάσιμες, ημέρες του έτους για το
προσωπικό της Διεύθυνσης Τεχνικών Έργων της
Περιφερειακής Ενότητας Λευκάδας της Περιφέρειας Ιονίων Νήσων για το α’ και β’ εξάμηνο του
έτους 2025.
Ο ΕΚΤΕΛΕΣΤΙΚΟΣ ΓΡΑΜΜΑΤΕΑΣ
ΤΗΣ ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
2. Το π.δ. 147/2010 «Οργανισμός της Περιφέρειας Ιονίων Νήσων» (Α’ 240).
3. Το άρθρο 20 του ν. 4354/2015 «Διαχείριση των μη
εξυπηρετούντων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθρωτικών μεταρρυθμίσεων» (Α’ 176).
4. Το άρθρο 9 του ν. 3469/2006 «Εθνικό Τυπογραφείο
της Κυβερνήσεως και λοιπές διατάξεις» (Α’ 131).
5. Την υπό στοιχεία 2/31029/ΔΕΠ/06-05-2016 εγκύκλιο
της Διεύθυνσης Εισοδηματικής Πολιτικής του Υπουργείου Οικονομικών αναφορικά με την παροχή οδηγιών
για την εφαρμογή των διατάξεων του Κεφαλαίου Β’ του
ν. 4354/2015.
6. Την υπό στοιχεία 2/97758/ΔΕΠ/19-10-2023 εγκύκλιο
της Διεύθυνσης Εισοδηματικής Πολιτικής του Υπουργείου Εθνικής Οικονομίας και Οικονομικών αναφορικά με
την παροχή οδηγιών για την εφαρμογή των διατάξεων
του Μέρους Γ’ του ν. 5045/2023 «Ενίσχυση του εισοδήματος των μισθωτών, των νέων, της οικογένειας και της
εργασίας. Συνταξιοδοτικές ρυθμίσεις και άλλες επείγουσες διατάξεις» (Α’ 136).
7. Την υπό στοιχεία ΔΔΔΔ/Φ.ΕΜΔΔ/21687/27-12-2024
εγκύκλιο του Υπουργείου Εσωτερικών «Νέες προβλέψεις
επί της διαδικασίας δημοσίευσης νομοθετικών ρυθμίσεων και κανονιστικών πράξεων στην Εφημερίδα της
Κυβερνήσεως - Μηχανισμός αυτοματοποιημένης ενημέρωσης του ΕΜΔΔ - ’’ΜΙΤΟΣ’’».
8. Tην υπ’ αρ. 4622/2182/2024 (Β’ 449) απόφαση περί
μεταβίβασης αρμοδιοτήτων στον Αναπληρωτή Περιφερειάρχη, στους χωρικούς και Θεματικούς Αντιπεριφερει-
άρχες και στον Εκτελεστικό Γραμματέα της Περιφερείας
Ιονίων Νήσων.
9. Την υπ’ αρ. οικ. 390/183/03-01-2024 (Υ.Ο.Δ.Δ. 8, ΑΔΑ:
ΨΟΠ07ΛΕ-ΔΨΚ) απόφαση Περιφερειάρχη Ιονίων Νήσων,
περί διορισμού Εκτελεστικού Γραμματέα στην Περιφέρεια Ιονίων Νήσων.
10. Την υπ’ αρ. 3754/649/16-01-2025 (ΑΔΑ: Ψ6ΨΟ7ΛΕ9ΙΑ) απόφασή μας για την έγκριση δέσμευσης πίστωσης
για την πληρωμή της απαιτούμενης δαπάνης σε βάρος
της πίστωσης του προϋπολογισμού εξόδων της Π.Ε. Λευκάδας της Π.Ι.Ν. οικονομικού έτους 2025 για την υπερω-
ριακή απασχόληση της Διεύθυνσης Τεχνικών Έργων της
Π.Ε. Λευκάδας, Ειδικός Φορέας 02073, ΚΑΕ 0511.
11. Το υπ’ αρ. οικ. 100599/14925/18-11-2024 έγγραφο της Διεύθυνσης Τεχνικών Έργων της Περιφερειακής
Ενότητας Λευκάδας της Περιφέρειας Ιόνιων Νήσων, με
το οποίο αιτείται την έκδοση απόφασης καθιέρωσης
υπερωριακής εργασίας, για το α’ και β’ εξάμηνο του 2025.
12. Την ανάγκη καθιέρωσης υπερωριακής εργασίας
τις εργάσιμες ημέρες του έτους κατά τις απογευματινές
ώρες των υπαλλήλων της Διεύθυνσης Τεχνικών Έργων
της Περιφερειακής Ενότητας Λευκάδας της Περιφέρειας
Ιονίων Νήσων, για την κάλυψη επειγουσών αναγκών της
Περιφερειακής Ενότητας Λευκάδας και συγκεκριμένα, τη
σύνταξη μελετών για δημόσια έργα, δημοπρατήσεις έργων, επιβλέψεις έργων και μελετών, καθώς η Διεύθυνση
Τεχνικών Έργων είναι υποστελεχωμένη, και οι πιο πολλοί
υπάλληλοι απασχολούνται με παράλληλα καθήκοντα σε
αυτήν.
13. Το γεγονός ότι έχουν προβλεφθεί οι απαιτούμενες
πιστώσεις ύψους 11.000,00 ευρώ στον ΚΑΕ 0511 του ειδικού φορέα 02073 του προϋπολογισμού οικονομικού
έτους 2025 για ανάληψη υποχρέωσης της Περιφερειακής
Ενότητας Λευκάδας της Περιφέρειας Ιόνιων Νήσων.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 494/11.02.2025
14. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ - ΜΙΤΟΣ, αποφασίζουμε:
Διαπιστώνουμε:
α) Την ανάγκη πραγματοποίησης υπερωριακής απογευματινής εργασίας του προσωπικού της Διεύθυνσης
Τεχνικών Έργων της Περιφερειακής Ενότητας Λευκάδας
της Περιφέρειας Ιόνιων Νήσων, για την κάλυψη επειγουσών αναγκών της Περιφερειακής Ενότητας Λευκάδας και
συγκεκριμένα τη σύνταξη μελετών για δημόσια έργα,
δημοπρατήσεις έργων, επιβλέψεις έργων και μελετών
για το α’ και β’ εξάμηνο του 2025.
β) Εγκρίνουμε την καθιέρωση υπερωριακής απογευματινής εργασίας κατά τις εργάσιμες, ημέρες του έτους
συνολικά 1680 ωρών για το α’ και β’ εξάμηνο του έτους
2025 ως εξής:
α) Για το Α’ εξάμηνο του έτους 2025 συνολικά 840 ώρες.
β) Για το Β’ εξάμηνο του έτους 2025 συνολικά 840 ώρες.
Το ανώτερο όριο για το κάθε εξάμηνο του έτους 2025,
για το προσωπικό της Διεύθυνσης Τεχνικών Έργων της
Περιφερειακής Ενότητας Λευκάδας καθιερώνεται ως
εξής:
840 ώρες συνολικά για υπερωριακή εργασία μέχρι την
22η ώρα κατά τις εργάσιμες ημέρες.
Οι ως άνω ώρες δεν θα υπερβαίνουν τις 120 ανά υπάλληλο για το προσωπικό της Διεύθυνσης Τεχνικών Έργων
της Περιφερειακής Ενότητας Λευκάδας της Περιφέρειας
Ιόνιων Νήσων, για επτά (07) συνολικά υπαλλήλους και
συγκεκριμένα για πέντε (05) υπαλλήλους, κλάδου ΠΕ
Μηχανικών και δύο (02) υπαλλήλους κλάδου ΤΕ Τεχνολογικών Εφαρμογών το εξάμηνο.
Η δαπάνη που θα προκληθεί από την παρούσα απόφαση ανέρχεται σε 11.000,00 ΕΥΡΩ, και θα βαρύνει τις
πιστώσεις του Φορέα 02073 ΚΑΕ 0511 του προϋπολογισμού της Περιφερειακής Ενότητας Λευκάδας της Πε-
ριφέρειας Ιόνιων Νήσων ως εξής:
Για τον ΚΑΕ 511 δεσμεύεται πίστωση ύψους:
· για το α’ εξάμηνο του έτους 2025 ποσό ύψους 5.500,00
ευρώ και
· για το β’ εξάμηνο του έτους 2025 ποσό ύψους 5.500,00
ευρώ.
Η ονομαστική κατανομή των συνολικά 1680 ωρών για
το α’ και β’ εξάμηνο του έτους 2025 σε κάθε απασχολούμενο υπάλληλο θα γίνει με νεώτερη απόφαση.
Η βεβαίωση της παρασχεθείσης εργασίας θα γίνεται
από τον Προϊστάμενο της Διεύθυνσης Τεχνικών Έργων
της Περιφερειακής Ενότητας Λευκάδας της Περιφέρειας
Ιόνιων Νήσων.
Η απόφαση αυτή να δημοσιευθεί στην Εφημερίδα της
Κυβερνήσεως.
Λευκάδα, 22 Ιανουαρίου 2025
Ο Εκτελεστικός Γραμματέας
ΙΩΑΝΝΗΣ ΤΡΙΑΝΤΑΦΥΛΛΟΥΔΗΣ
Ι
Αριθμ. απόφ. 371/2024
(5)
Έγκριση χορήγησης υπερωριών έτους 2025 σε υπαλλήλους του Δήμου Νοτίου Πηλίου.
Ο ΔΗΜΑΡΧΟΣ ΝΟΤΙΟΥ ΠΗΛΙΟΥ
Έχοντας υπόψη:
1. Τις παρ. 3 και 4 του άρθρου 48 του Κώδικα Κατάστασης Δημοτικών και Κοινοτικών Υπαλλήλων(ν. 3584/2007,
Α’ 143).
2. Την παρ. 1 του άρθρου 58 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» (Α’ 87).
3. Το άρθρο 20 του ν. 4354/2015 (Α΄ 176).
4. Την υπ’ αρ. οικ.2/78400/002/14.11.2011 εγκύκλιο του Υπουργείου Οικονομικών.
5. Τον αριθμό υπηρετούντων υπαλλήλων του Δήμου.
6. Τις ανάγκες τήρησης των πρακτικών των συνεδριάσεων των Τοπικών. Συμβουλίων σε απογευματινό ωράριο
πέραν του κανονικού ωραρίου.
7. Τις ανάγκες τήρησης των πρακτικών του Δημοτικού Συμβουλίου σε απογευματινό ωράριο πέραν του κανονικού
ωραρίου.
8. Τις ανάγκες της λειτουργίας των ληξιαρχείων των πέντε Δημοτικών Ενοτήτων σε απογευματινό ωράριο πέραν
του κανονικού ωραρίου.
9. Τις ανάγκες της Διεύθυνσης Διοικητικών και Οικονομικών Υπηρεσιών, της Διεύθυνσης Τεχνικών Υπηρεσιών και
τις ανάγκες των Αυτοτελών Τμημάτων και Γραφείων.
10. Τις εγγεγραμμένες πιστώσεις στον προϋπολογισμό έτους 2025.
11. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υποχρέωση καταχώρισης στο ΕΜΔΔ -ΜΙΤΟΣ, αποφασίζει:
Εγκρίνουμε την υπερωριακή απασχόληση 70 υπαλλήλων του Δήμου όπως περιγράφεται κατωτέρω, για την κάλυψη
των αναγκών με υπερωριακή απασχόληση των Υπηρεσιών όπως αναγράφονται παραπάνω, για το έτος 2025, έως
20 ώρες ανά υπάλληλο μηνιαίως- εκτός αν ειδικές διατάξεις προβλέπουν διαφορετικά- με την προβλεπόμενη από
τον νόμο αποζημίωση για την κάλυψη των προαναφερθέντων αναγκών του Δήμου ως κάτωθι:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 494/11.02.2025
ΕΙΔΙΚΟΤΗΤΑ
ΑΡΙΘΜΟΣ ΥΠΑΛΛΗΛΩΝ
ΩΡΕΣ ΜΗΝΙΑΙΑΩΣ ΕΩΣ...
ΥΕ ΟΙΚΟΓΕΝΕΙΑΚΩΝ ΒΟΗΘΩΝ
ΥΕ ΕΡΓΑΤΩΝ ΥΔΡΟΝΟΜΕΩΝ
ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ ΣΧΟΛΙΚΩΝ ΜΟΝΑΔΩΝ
ΥΕ ΓΕΝΙΚΩΝ ΚΑΘΗΚΟΝΤΩΝ
ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ ΕΞΩΤ. ΧΩΡΩΝ
ΔΕ  ΠΡΟΣΩΠΙΚΟΥ Η/Υ
ΔΕ  ΔΙΟΙΚΗΤΙΚΟΥ - ΛΟΓΙΣΤΙΚΟΥ
ΔΕ ΧΕΙΡΙΣΤΩΝ  ΜΗΧΑΝΗΜΑΤΩΝ  ΕΡΓΟΥ
ΔΕ ΤΕΧΝΙΤΩΝ ΣΥΝΤΗΡΗΤΩΝ ΑΝΤΛΙΩΝ
ΔΕ ΗΜΕΡΗΣΙΩΝ ΦΥΛΑΚΩΝ ΜΟΥΣΕΙΩΝ & ΑΡΧ. ΧΩΡΩΝ
ΔΕ ΟΔΗΓΩΝ
ΔΕ ΔΙΕΚΠΕΡΑΙΩΣΗΣ ΥΠΟΘΕΣΕΩΝ ΠΟΛΙΤΩΝ
ΔΕ  ΥΔΡΑΥΛΙΚΩΝ
ΔΕ ΒΟΗΘΩΝ ΝΟΣΗΛΕΥΤΩΝ
ΔΕ ΓΕΝΙΚΩΝ ΚΑΘΗΚΟΝΤΩΝ
ΠΕ  ΔΙΟΙΚΗΤΙΚΟΥ - ΟΙΚΟΝΟΜΙΚΟΥ
ΠΕ ΟΙΚΟΝΟΜΟΛΟΓΩΝ
ΠΕ  ΒΙΟΛΟΓΩΝ
ΠΕ  ΓΕΩΠΟΝΩΝ
ΠΕ ΔΙΕΚΠΕΡΑΙΩΣΗΣ  ΥΠΟΘΕΣΕΩΝ  ΠΟΛΙΤΩΝ (ΚΕΠ)
ΠΕ ΜΗΧΑΝΟΛΟΓΩΝ  ΜΗΧΑΝΙΚΩΝ
ΠΕ  ΨΥΧΟΛΟΓΩΝ
ΠΕ ΠΟΛΙΤΙΚΩΝ  ΜΗΧΑΝΙΚΩΝ
ΤΕ ΠΛΗΡΟΦΟΡΙΚΗΣ
ΤΕ  ΔΙΟΙΚΗΤΙΚΟΥ - ΛΟΓΙΣΤΙΚΟΥ
ΤΕ  ΚΟΙΝΩΝΙΚΩΝ  ΛΕΙΤΟΥΡΓΩΝ
ΤΕ ΝΟΣΗΛΕΥΤΙΚΗΣ
ΤΕ  ΔΙΕΚΠΕΡΑΙΩΣΗΣ  ΥΠΟΘΕΣΕΩΝ  ΠΟΛΙΤΩΝ  (ΚΕΠ)
Η κατανομή των ωρών απασχόλησης του προσωπικού, ως ανωτέρω, θα γίνεται κάθε φορά ανάλογα με τις ανάγκες
της Υπηρεσίας.
Η κάλυψη των σχετικών πιστώσεων θα γίνει από τους αντίστοιχους κωδικούς που έχουν προβλεφθεί στον προϋπολογισμό έτους 2025 του Δήμου, στους:
Κ.Α.
ΠΟΣΟ
ΑΙΤΙΟΛΟΓΙΑ
· 10-6012.000	 20.100,00
Αποζημίωση υπερωριακής εργασίας και για εξαιρέσιμες ημέρες και νυκτερινές
ώρες και λοιπές πρόσθετες αμοιβές
· 10-6022
25000,00
Αποζημίωση υπερωριακής εργασίας και για εξαιρέσιμες ημέρες και νυκτερινές
ώρες και λοιπές πρόσθετες αμοιβές
· 20-6012
1500,00
Αποζημίωση υπερωριακής εργασίας και για εξαιρέσιμες ημέρες και νυκτερινές
ώρες και λοιπές πρόσθετες αμοιβές
· 20-6022
1.000,00
Αποζημίωση υπερωριακής εργασίας και για εξαιρέσιμες ημέρες και νυκτερινές
ώρες και λοιπές πρόσθετες αμοιβές
· 25-6012
5.000,00
Αποζημίωση υπερωριακής εργασίας και για εξαιρέσιμες ημέρες και νυκτερινές
ώρες και λοιπές πρόσθετες αμοιβές
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 494/11.02.2025
· 25-6022
1.500,00
Αποζημίωση υπερωριακής εργασίας και για εξαιρέσιμες ημέρες και νυκτερινές
ώρες και λοιπές πρόσθετες αμοιβές
· 30-6012
730,00
Αποζημίωση υπερωριακής εργασίας και για εξαιρέσιμες ημέρες και νυκτερινές
ώρες και λοιπές πρόσθετες αμοιβές
· 30-6022
3.500,00
Αποζημίωση υπερωριακής εργασίας και για εξαιρέσιμες ημέρες και νυκτερινές
ώρες και λοιπές πρόσθετες αμοιβές
· 35-6012
1.500,00
Αποζημίωση υπερωριακής εργασίας και για εξαιρέσιμες ημέρες και νυκτερινές
ώρες και λοιπές πρόσθετες αμοιβές
· 35-6042
5000,00
Αποζημίωση υπερωριακής εργασίας και για εξαιρέσιμες ημέρες και νυκτερινές
ώρες και λοιπές πρόσθετες αμοιβές.
Η απόφαση αυτή ισχύει από την δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της Κυβερνήσεως.
Αργαλαστή, 31 Δεκεμβρίου 2024
Ο Δήμαρχος
ΜΙΧΑΗΛ ΜΙΤΖΙΚΟΣ
Ι
Αριθμ. απόφ. 3/2025
(6)
Καθιέρωση υπερωριακής εργασίας με αποζημίωση, καθ’ υπέρβαση του υποχρεωτικού ωραρίου, υπαλλήλων του Δήμου Φολεγάνδρου, για το έτος 2025.
Ο ΔΗΜΑΡΧΟΣ ΦΟΛΕΓΑΝΔΡΟΥ
Έχοντας υπόψη:
1. Τα άρθρα 36, 48 και 49 του ν. 3584/2007 (Α’ 143).
2. Το άρθρο 20 του ν. 4354/2015 (Α’ 176).
3. Την υπό στοιχεία 2/31029/ΔΕΠ/06-05-2016 εγκύκλιο του Γενικού Λογιστηρίου του Κράτους.
4. Την υπό στοιχεία 2/40112/ΔΕΠ/26-05-2017 εγκύκλιο του Γενικού Λογιστηρίου του Κράτους.
5. Τον Οργανισμό Εσωτερικής Υπηρεσίας του Δήμου (Β’ 5425/2018).
6. Την περ. δ’  της παρ. 1 του άρθρου 58 του ν. 3852/2010 (Α’ 87).
7. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υποχρέωση καταχώρισης στο ΕΜΔΔ-ΜΙΤΟΣ, αποφασίζει:
Εγκρίνει την υπερωριακή απασχόληση των υπαλλήλων του Δήμου των υπηρεσιών που απασχολούνται πέραν
του κανονικού ωραρίου εργασίας για την κάλυψη των προμνημονευμένων υπηρεσιακών αναγκών για το έτος 2025,
σύμφωνα με τον πίνακα που ακολουθεί:
ΕΡΓΑΣΙΑΚΗ
ΣΧΕΣΗ
ΚΛΑΔΟΣ/ΕΙΔΙΚΟΤΗΤΑ
ΑΡΙΘΜΟΣ
ΥΠΑΛΛΗΛΩΝ
ΑΠΟΓΕΥΜΑΤΙΝΗ
ΥΠΕΡΩΡΙΑΚΗ
ΕΡΓΑΣΙΑ (ΣΥΝΟΛΟ
ΩΡΩΝ ΕΤΟΥΣ)
ΥΠΕΡΩΡΙΑΚΗ ΕΡΓΑΣΙΑ ΚΑΤΑ
ΤΙΣ ΝΥΧΤΕΡΙΝΕΣ ΩΡΕΣ Η
ΚΑΤΑ ΤΙΣ ΚΥΡΙΑΚΕΣ ΚΑΙ
ΕΞΑΙΡΕΣΙΜΕΣ ΗΜΕΡΕΣ
(ΣΥΝΟΛΟ ΩΡΩΝ ΕΤΟΥΣ)
ΜΟΝΙΜΟΣ
ΔΕ14 Ελεγκτής Εσόδων Εξόδων ΟΤΑ
ΟΡΙΣΜΕΝΟΥ
ΧΡΟΝΟΥ
ΕΙΔΙΚΗ ΣΥΝΕΡΓΑΤΙΔΑ
Η απογευματινή υπερωριακή εργασία δεν θα υπερβαίνει τις 120 ώρες ανά εξάμηνο ανά υπάλληλο.
Η κατανομή των κατά τα ανωτέρω ωρών υπερωριακής εργασίας θα γίνεται κάθε φορά ανάλογα με τις ανάγκες
της Υπηρεσίας και ο αριθμός των δεδουλευμένων ανά μήνα ωρών υπερωριακής εργασίας των υπαλλήλων θα βεβαιώνεται με υπηρεσιακό σημείωμα της Δημάρχου.
Mε την παρούσα απόφαση προκαλείται δαπάνη συνολικού ποσού περίπου 2.300 €, η οποία θα προβλέπεται στον
προϋπολογισμό έτους 2025 του Δήμου Φολεγάνδρου και θα βαρύνει τους κωδικούς 10.6012 και 00.6032.
Η απόφαση αυτή να δημοσιευθεί στην Εφημερίδα της Κυβερνήσεως, να αναρτηθεί στον πίνακα ανακοινώσεων
του Δημοτικού Καταστήματος και περίληψή της να δημοσιευθεί σε ημερήσια ή εβδομαδιαία τοπική εφημερίδα.
Η απόφαση αυτή ισχύει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της Κυβερνήσεως.
Φολέγανδρος, 7 Ιανουαρίου 2025
Ο Δήμαρχος
ΚΥΡΙΑΚΟΣ ΜΑΡΙΝΑΚΗΣ

[Source: 20250200494.pdf | Tokens: 29109]